Sim beri surat guaman kepada Chong
CONNIE CHIENG KUCHING: Menteri Kerajaan Tempatan dan Perumahan, Dr. Sim Kui Hian telah
meminta peguamnya supaya memberi surat guaman kepada beberapa pemimpin Parti
Tindakan Demokratik (DAP), termasuk pengerusinya, Chong Chieng Jen, untuk
menafikan kenyataan fitnah yang dibuat oleh mereka. Dr. Sim berkata beliau telah difitnah kerana mengambil alih tabung
pengagihan bekalan makanan yang diperuntukkan kepada kawasan Dewan Undangan
Negeri (DUN) Padungan, Batu Lintang, Pending dan Kota Sentosa berjumlah
RM800,000. Beliau berkata walaupun Kerajaan Sarawak telah menjelaskan bahawa
peruntukan ini akan disalurkan melalui pejabat pengurusan bencana bahagian di
seluruh Sarawak dan bukannya pejabat ahli Dewangan Undangan Negeri,
pemimpin-peminpin DAP. Tetapi pemimpin-pemimpin DAP tersebut masih lagi membuat tuduhan yang tidak
berasas di akhbar-akhbar tempatan dan laman sosial media dengan niat jahat
untuk memburukkan nama beliau dan menuduh beliau menyalahgunakan peruntukan
tersebut. “Saya telah menjelaskan perkara ini dan fokus kita pada masa kita adalah
untuk mengekang penularan wabak Covid-19 supaya kesihatan orang ramai dapat
terjamin.  “Barisan hadapan seperti petugas jabatan kesihatan dan pihak polis
telah berkorban dengan bertugas sepanjang masa untuk memastikan keselamatan orang
ramai. “Memang tidak ada ruang untuk tuduhan-tuduhan yang tidak munasabah ini dan
penulis-penulis ini sudah keterlaluan dengan menyebarkan tuduhan serta fitnah
yang tidak berasas ini,” kata Dr. Sim. 
See author's posts
